Sómis, grécky sochár neznámeho rodiska, podľa nemeckého znalca antického umenia J. J. Winckelmanna zažiaril pred bitkou pri Maratóne, t. j. okolo roku 500 pred Kr. Od antických autorov sa s výnimkou Pausania o jeho dielach nezachovali správy. Pausanias do svojej sprievodcovskej príručky po Grécku zaznamenal, že bol autorom sochy Proklea z Androsu, olympijského víťaza v boxe dorastencov (dátum týchto hier je neznámy).